Winchester Model 1907

KinnigBroDoareKarabinenn damaotomatekMont en-droTennata dre argilMunision.351 Winchester Self-LoadingBloavezh krouidigezh1907Produer orinWinchester Repeating Arms CompanyMare produiñ1907-1957Skouerennoù produet58.733Perzhioù teknikelMas3,940 kgHirder1.000 mmHirder ar c'hanol510 mmEndalc'hKarger fiñv 5 pe 10 kartouchennLezennRummad e Bro-C'hallB

Ar Winchester Model 1907 zo ur garabinenn produet adalek 1907 gant Winchester ha kambret e .351 WSL. Arm poblekañ ar rummad fuzuilhoù Self-Loading e oa, savet gant an embregerezh stadunanat evit kinnig un arm damaotomatek d'ar chaseourien jiboez. Deveret eo eus ar Model 1903, ur stumm kentañ kambret en ur c'halibr ispisial (.22 Winchester Automatic) n'en doa ket graet berzh. Savet e oa bet an armoù-mañ gant William Mason ha Thomas C. Johnson, ijinourien e Winchester, goude ul labour boulc'het e 1899 HOUZE Herbert G., Early Semi-Automatics: Winchester's First Self-Loading Rifles, American Rifleman, 21/08/2020 (lennet d'an 29/10/2025). 

Implijet e voe ar Model 1907 e Norzhamerika gant nerzhioù surentez (an FBI en o zouez) koulz ha gant torfedourien evel izili gang John Dillinger. Servijout a reas en aerlu gall e-pad ar Brezel-bed Kentañ, ma veze kaset e-bourzh ar c'hirri-nij evit gellet en em zifenn a-enep ar chaseourien alaman gant un arm uheloc'h e lusk-tennañ evit hini al Lebel pe ar Berthier standart d'ar c'houlz-se. 3.000 skouerenn a voe prenet evit se gant ar C'hallaoued. Armeoù Breizh-Veur hag Impalaeriezh Rusia a c'hourc'hemennas un nebeud kantadoù a skouerennoù evit o aerlu ivez POPENKER Maxim, Winchester Model 1905, Model 1907 and Model 1910 SL rifles (USA), Modern Firearms (lennet d'an 29/10/2025). 

Ur c'harger 5 tenn he doa ar Model 1907, met ar re implijet e Bro-C'hall a oa 10 tenn o endalc'h Winchester 1907, Arme et Passion (lennet d'an 29/10/2025). Mont a rae en-dro gant ur sistem tennata dre argil. 

Ouzhpenn 58.000 skouerenn eus ar Model 1907 a oa bet produet betek 1957. E vunision, evel re armoù all e rummad (M1903, M1905 hag M1910) n'int ket produet ken, ha diaes-kenañ int da gavout Carabines Winchester modèle 1903, 1905, 1907 et 1910, UFA, 31/05/2015 (lennet d'an 29/10/2025). 

 Er sevenadur 
Implijet e vez ur Model 1907 gant tudennoù Ed Shouse hag Homer van Meter, izili gang Dillinger, er film Public Enemies (2009) ha gant ar poliser Bob Alcorn e The Highwaymen (2019) Winchester Model 1907, IMFDB (lennet d'an 29/10/2025).

Daveennoù

Rummad:Armoù SUA
Rummad:Karabinennoù
Rummad:Armoù ar Brezel-bed Kentañ